ዝብሉ ዝተፈላለዩ ርኢይቶታትን ግምታትን ይወሃቡ ኣለው። እታ ከተማ፡ ማእከል ሕብረት ኣፍሪቃን ካልኦት ዓለምለኻዊ ትካላትን ስለ ዝኾነት፡ ለበዳ እቲ ቫይረስ ካብ ዝለዓል ኣትሒዙ ብርክት ዝበሉ ዓለምለኻውያን ተጉዓዝቲ ክተተኣናግድ ምጽንሓ ሓደ ምኽንያት እዩ። እቶም ተጉዓዝቲ፡ ኢትዮጵያ ቅድሚ መምርሒ ምውሻብ ምትግባርን ምምርማርን ምጅማራ፡ በቲ ቫይረስ ተታሒዞም እንተነይሮምን ኣብታ ከተማ ኣብ ዝህልዎም ምንቅስቓስ ምስቲ ነባሪ ተራኺቦም እንተነይሮም፡ በዚ መገዲ እቲ ቫይረስ ክመሓላለፍ ክኢሉ ይኸውን ዝብሉ'ውን ኣለው። ብተወሳኺ፡ ኣብታ ሃገር በቲ ቫይረስ ተለኺፎም ዘለው መብዛሕትኦም ናብ ካልኦት ሃገራት ተጓዒዞም ዝነበሩ ኮይኖም፡ ዱባይ ሓንቲ እያ። መብዛሕትኦም ካብ ዱባይ ዝመጽኡ በቲ ቫይረስ ዝተትሓዙ ሰባት ድማ፡ ዝነብርሉን ዝሰርሕሉን ቦታ ኣዲስ ኣበባ ስለ ዝኾነ፡ እዚ'ውን ናይ ባዕሉ ጽልዋ ክህልዎ እዩ። ይኹን'ምበር፡ ኣብተን ዝተጠቐሳ ክፍለ ከተማታት ዝርከቡ ነበርቲ፡ ዝነብርሎም ኣባይቲ ዝተጸጋግዑ ስለ ዝኾኑ ዝርግሐ እቲ ቫይረስ ከይውስኽ ከም ዝስጋእ ሰብ ሞያ ይዛረቡ። ንኣብነት ኣዲስ ክፍለ ከተማ፡ ዓብዪ ማእከል ዕዳጋ መርካቶ ዝርከበሉ ቦታ ኮይኑ፡ ካብዚ ከባቢ ናብ ካልኦት ከባቢታት ዝግበሩ ምንቅስቓሳት ብዙሓት እዮም፤ እዚ ድማ ስግኣት ይፈጥር። ቢሮ ጥዕና እታ ከተማ፡ ገዛ ንገዛ እናዞርካ ኣብ ዝተኻየደ ቀዳማይ ዙርያ ዳህሳ፡ ልዕሊ 900 ሽሕ መንበሪ ኣባይቲ፣ 3.1 ነበርትን ብምኻድ ዳህሳስ ከም ዝገበረን፡ ግንዛበ መዕበዪ ስራሓት ከም ዝሰርሐን ተገሊጹ። ትማሊ ምሸት ድማ፡ ኣብ ክልል ሃርር ብኮቪድ-19 ዝተለኸፈ ሓደ ሰብ ተረኸዒቡ'ዩ። ብደረጃ ክልል እንተርኢና ድማ፡ ኣብዚ እዋን ካብ ክልል ጋምቤላ ወጻኢ ኣብ ኩለን ክልላት በቲ ቫይረስ ዝተትሓዙ ሰባት ይርከቡ ኣለው። ክሳብ ሕጂ ድማ፡ ኣብታ ሃገር ካብ ዘለዋ ኣስታት 80 ዞባታት፡ ኣብቶም 40 በቲ ቫይረስ ዝተትሓዙ ሰባት ተረኺቦም ይብል ሓበሬታ ሚኒስትሪ ጥዕና። ኣብ ዝሓለፉ ክልተ ሳምንታት ዝተመዝገበ ብዝሒ ዝሓመሙ ሰባት ድማ ካብ ካልእ እዋን ንላዕሊ ሓፍ ዝበለ እዩ። መግለጺ ሚኒስትሪ ጥዕናን ኢንስቲትዩት ሕብረሰብ ጥዕና ከም ዝብሎ፡ ኣብ መጀመርታ ክልተ ኣዋርሕ 135 ሰባት በቲ ቫይረስ ተታሒዞም ነይሮም። እዚ ኣብ ውሽጢ ክልተ ሰሙን ናይ 230 ሰባት ወሰኽ ኣርእዩ። ብሰንኪ ኮሮናቫይረስ ምንቅስቓስ ኣብ ዘይረኣያላ ከተማ ሮማ፡ ህይወት ከመይ ኣሎ?
